[Foto] Dié man gesoek ná aanval op jong Kaapse meisie | Maroela Media
Sanet de Lange. Foto: Facebook
De Lange is verlede maand bebloed langs 'n straat in Claremont gevind. Die polisie het haar na die Groote Schuur-hospitaal gehaas. Volgens lt.kol. André Traut, woordvoerder van die polisie, is die beeldmateriaal verkry van 'n kringtelevisiekamera in Claremont.
De Lange voer aan sy is in die vroeë oggendure van Vrydag 10 Julie buite die Tiger Tiger-nagklub aangeval. Volgens haar het sy in 'n metertaxi geklim waarna sy glo deur drie mans aangerand is. Sy het glo sowat 'n kilometer verder uit die taxi gespring en weggehardloop. Die mans het haar glo agternagesit en op die grond vasgedruk. Sy kon daarin slaag om weg te hardloop en het oor 'n kerk in die omgewing se muur gespring. Daar het De Lange glo onder 'n hoop blare weggekruip terwyl sy gehoor het hoe die verdagtes na haar soek. Sy het later haar bewussyn verloor.
Die polisie soek die man.
De Lange se familie was ontstoke oor hoe die polisie haar glo hanteer het. Polisiebeamptes het glo gesê sy was dronk en dat sy seker geval het en in die proses beseer is. Die polisie het egter die bewerings ontken. Die bewerings vorm egter deel van die ondersoek na die voorval.
Enigiemand wat die man in die foto herken word versoek om kapt. Nathan Arries te kontak by 082 469 2492.
Klik hier vir vorige berigte oor Sanet de Lange op Maroela Media.
Hoop en bid hulle vang hom!!
Sy kom voor as n goed opgevoede persoon. Is daar dan nie ander plekke van vermaak en onspanning nie as hierdie smerige nagklubs met al sy ewels wat gewoonweg voorkom?
Hoe kan enige regdenkende blanke in n taxi klim? Gaan my verstand te bowe. Soos dit is word mens oral aangeval. Het sy nie vriende of familie wat sy kon bel om haar te kom haal nie? Vra maar net.
Die is nog een van daardie gevalle waar ek my wonder uitspreek oor die gebeure. Ek mag verkeerd wees maar iewers is iets nie pluis nie
Het die wat so gal braak nie ook al 'n verkeerde besluit in die verlede gemaak nie. Beslis ja, geen haan het daaroor gekraai nie.